
DECRET

PAU MUÑOZ GONZÁLEZ, Alcalde de l’Ajuntament d’Agullent
SUBVENCIÓ DIRECTA AL CLUB DE FUTBOL D’AGULLENT2024 Exp:62/2024

Atès que al pressupost 2023, per resolució d’alcaldia es va acordar subvencionar al Club de Futbol d’Agullent la promoció i pràctica esportiva i el desenvolupament de la cultura física de la població per facilitar a tots els veïns/ veïnes de la localitat la utilització preferent de les instal·lacions esportives, en la que es va atorgar per a l’inici de la temporada 2023/2024, l’import de 4.000,00 €, una vegada presentada la programació i pressupost d’ingressos i despeses.

Vista la documentació presentada pel Club de Futbol d’Agullent, amb CIF: G96232103, de la inscripció dels equips de la temporada 2023/2024.

 Vista la inscripció dels equips:
1 equip d’infantil. F11. 
2 equips de cadete. F11. 
1 equip de juvenil. F11. 
1 equip de 2ª de regional.
1 equip de futbol 8

Atès que demanen una bestreta del 75% de la subvenció per al 2024, la qual suposa la quantitat de 8.100€, restant la quantitat de 4.000€ reservada per al inici de la temporada 2024/2025.

[bookmark: _GoBack]Atès que aquesta activitat està inclosa dins de les ajudes directes al Club de Futbol d’Agullent, per l’import màxim de 14.800 €/any, establida a la base 27 de la base d’execució del pressupost, aplicació pressupostària (341.48001), modificades mitjançant acord plenari de 5 de febrer de dos mil vint-i-quatre.

De conformitat amb l’article 21.1 f) de la Llei 7/85 de 2 d’abril, Reguladora de les Bases de Règim Local, i de l’article 28 de la Llei 38/2003 de 17 de novembre, General de Subvencions.

	HE RESOLT:

PRIMER. Concedir una ajuda màxima per a l’any 2024 de 14.800,00 € al Club de Futbol d’Agullent, distribuïda de la següent forma:

a) Per a equips participants en competicions de Futbol 11 (infantils/cadets/juvenils): (1.900,00€ per equip inscrit):( en 2024 4 equips) per un total de 7.600,00 €.

b) Pel primer equip participant en competicions de Futbol Aficionat que milita en 2ª regional: 5.800,00 €.

c) Per cada equip del Futbol Base participants en competicions de Futbol 8 (prebenjamins/ benjamins/alevins): 1.400,00 €.

Si algun equip es desfà al llarg de la temporada, sols es comptarà la prorrata dels mesos en funcionament.

· L'import de les subvencions en cap cas podrà ser d'una quantia que, aïllada o en concurrència amb altres subvencions, ajudes, ingressos o recursos, supere el cost de l'activitat subvencionada (article 19.3 de la LGS), reduint-se en aquest cas l'import provisionalment concedit en l'excés.

L'import provisional també serà reduïble, prèvia audiència del beneficiari, per les següents causes:
· La disminució de l'import de les despeses justificades en relació als previstos en la sol·licitud.
· La realització de despeses que no tinguen la consideració de subvencionables, com a despeses sumptuàries, ajudes del beneficiari a tercers, sancions o altres similars.
· La concessió d'altres ajudes al mateix beneficiari en el mateix exercici, fins i tot les indirectes o les concedides en espècie.

	Així mateix, es pot reduir o anul·lar l'import provisionalment concedit, prèvia audiència del beneficiari, pel total o parcial incompliment d'aquest acord o de qualsevol altra disposició aplicable, ja siga estatal, autonòmica o local, especialment la Llei 38/2003, de 17 de novembre, general de subvencions, el Reial Decret 887/2006, de 21 de juliol, pel qual s'aprova el Reglament de la Llei General de Subvencions, el Decret de 17 de juny de 1955, pel qual s'aprova el Reglament de Serveis de les corporacions locals, el Reial Decret 2568/1986, de 28 de novembre, pel qual s'aprova el Reglament d'organització, funcionament i règim jurídic de les entitats locals i la base 27 de les Bases d'Execució del Pressupost.

· La finalitat de la subvenció serà:
· El CF. Agullent, s’encarregarà de l’ensenyament i/o aprenentatge de les tècniques bàsiques del futbol, en un primer nivell, del desenvolupament de las qualitats físiques i tècniques adquirides en un segon nivell i perfeccionament i rendiment esportiu en una última etapa.
· L’edat dels alumnes del futbol de base s’adequarà cada curs i seguiran les edats establides per a les competicions esportives de caràcter provincial, autonòmic o qualsevol altre nivell en els que participa.
· En quant a la càrrega horària d’alumnes per grup s’adequarà a la següent forma:

· Categories de futbol 11: Infantils, Cadets, Juvenils i Aficionats: Realitzaran de quatre a cinc hores de pràctica esportiva a la setmana.

· L’obligació de:

a) El CF Agullent presentarà a inici de temporada a l’Ajuntament d’Agullent un projecte de les activitats a realitzar en la temporada  amb les següents especificacions:
	- Nombre d’equips de cadascuna de les categories.
	- Calendari i horari del programa esportiu, així com el lloc on realitzar-los.
- Altres activitats extraordinàries previstes.
- Pressupost per al pròxim any.

b) 	Contractar una pòlissa d’assegurança de responsabilitat civil per a tots aquells participants en competicions oficials seguint el reglament o normativa que s’establisca  per l’entitat organitzadora (Federació o altres entitats).

c) 	El desplaçament dels participants serà a càrrec del Club o dels propis participants d’acord amb el Club.

d)	El Club s’encarregarà de dirigir els diferents equips, a través del seu personal tècnic amb la capacitació requerida per l’entitat organitzadora de la competició en la que participen. Este personal, necessari per al desenvolupament de las activitats, correrà a càrrec del propi Club.

e) 	El personal tècnic del Club s’encarregarà d’impartir les classes setmanals i de la direcció i participació dels participants dels distints equips.

f) 	El Club s’encarregarà del manteniment, neteja i control d’accés al camp de Futbol i quan la pràctica d’aquest esport es realitze en les instal·lacions municipals esportives el club s’encarregarà de matindre les instal·lacions en bon estat, posant en coneixement de l’Ajuntament els desperfectes i irregularitats que existisquen.

g)	EL CF. Agullent, permetrà la pràctica de l’esport de futbol per altres equips, associacions, grups de veïns d’Agullent al citat camp de futbol. Per al cas de controvèrsia o discrepàncies en l’ús del camp, el CF. Agullent podrà proposar solucions per a comptabilitzar l’ús pels distints grups. Si encara així, no s’arribara a un acord l’Ajuntament decidirà, i donarà solució a dita controvèrsia, garantint que tots els interessants en la seua pràctica puguen fer ús de les instal·lacions.

h)	Difusió explícita i pública de la concessió de l’ajuda. Es presentarà la documentació que ho justifique indicant com a mínim l’entitat concedent (Ajuntament d’Agullent), l’import rebut i l’actuació subvencionada. La difusió es farà preferentment mitjançant la pàgina web de l’entitat, conforme l’art. 3 de la Llei 2/2015, de 2 d’abril, de Transparència, Bon Govern i Participació Ciutadana de la Comunitat Valenciana.

· El CF. Agullent es regirà pel seus Estatuts, Reglament d’instal·lacions esportives, Reglament de disciplina Esportiva i altres ordenances municipals.

· Pagament i Justificació:
a) Durant el primer trimestre de l’any 2024, el 75% de la part pendent, calculada en base als equips realment fets, descomptat els 4.000,00 € per a l’inici de la temporada següent (2024-2025). Per a tal efecte el Club facilitarà prèviament la documentació, les fitxes dels participants, la relació dels equips per categories, i els seus components (amb indicació de la seva residència), amb la justificació de la seua inscripció federativa.
b) Al final de la temporada, la part restant de la subvenció total a percebre, prèvia presentació de la memòria de les activitats, on es valorarà aspectes tècnics. Aquesta memòria també contindrà:
· Memòria econòmica justificativa del cost de les activitats amb:
· Relació classificada de les despeses de l'activitat, amb identificació del creditor i del document, el seu import, data d'emissió i, si és el cas, data de pagament.
· Factures o documents de valor probatori equivalent en el tràfic jurídic mercantil o amb eficàcia administrativa incorporats en la relació a què es fa referència en el paràgraf anterior, originals i còpies.
· Relació detallada d'altres ingressos o subvencions que hagen finançat l'activitat subvencionada amb indicació de l'import i la seua procedència.
c) A l’inici de la temporada 2024/2025, els 4.000,00€ retinguts, una vegada presentada la programació i pressupost d’ingressos i despeses de la temporada següent.
SEGON. Retindre la quantia de 4.000,00 € per a l’inici de la temporada següent (2024/2025).

TERCER. El pagament de la quantitat de 8.100,00€ a compte de la justificació de les despeses de la temporada 2023/2024.

QUART. Donar compte de la present Resolució a Intervenció i a Tresoreria, als efectes de practicar les anotacions comptables corresponents.


 Agullent, a la data de la signatura electrònica de l’òrgan que dicta la resolució.

Així ho disposa i signa electrònicament al marge el Sr. Alcalde D. Pau Muñoz González.

La secretària, exercint les seues funcions de fe pública, signa electrònicament al marge per a constància que la resolució que antecedeix es transcriu al Llibre de Resolucions

L’alcalde,					 	Davant meu,
							La secretària accidental,

